**Vara din ochii tăi!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vara din ochii tăi!

O ploaie rece-mi bate-n geam,

Mi-a plecat frumoasa vară,

Mi-a plecat încă de-aseară

Odată cu frunzele din ram!

De timp frumos, pe la amiezi,

Încă mai sunt câteva ore,

Ca frunzele multicolore

Ascunse printre frunze verzi!

A plecat vara de-aseară

Se-adună frunzele-n grămezi,

Dar am noroc, că-n ochii-ți verzi,

Iubita mea, mai este vară!